als_Latn dik_Latn sag_Latn
Në prag të protestës së nesërme, Instituti Demokratik i Kosovës (KDI), sërish u bën thirrje institucioneve të Kosovës që të veprojnë me maturi karshi kërkesave legjitime të protestuesve dhe mos t’i anashkalojnë ato me pretendimet se janë politike dhe se Kosova ka probleme më të mëdha.
Përmes një komunikate për media, KDI, thotë se ministri për Kthim dhe Komunitete, Jabllanoviç, me agjitimin të shkaktuar nga komentet e tij është bërë pengesë reale e qeverisjes dhe po vonon procesin e adresimit të sfidave madhore, me të cilat sot po përballet shteti i Kosovës.
“Migrimi masiv në mënyrë ilegale i qytetarëve të pakënaqur, papunësia dhe stagnimi ekonomik janë sfida që nuk presin”, thuhet në komunikatën e KDI-së, andaj sipas tyre Qeveria e Kosovës duhet të tregojë përgjegjësi në realizimin e kërkesave legjitime të protestuesve dhe ta kthejë vëmendjen dhe energjinë tek adresimi i këtyre problemeve.
“Qeveria e Kosovës, nuk duhet të tolerojë asnjë zyrtar të saj të bëjë deklarata të pamatura që prekin dinjitetin e qytetarëve dhe integritetin e shtetit të Kosovës, andaj, të veproj sa më parë në shkarkimin e ministrit Jabllanoviç. Në anën tjetër, Ligji për Ndërmarrjet Publike duhet të kthehet sa më shpejt për shqyrtim në Kuvend, në mënyrë që të definohet statusi i “Trepçës” dhe e njëjta të mos futet si temë në dialogun e shtetit të Kosovës me atë të Serbisë”, thuhet në këtë komunikatë të KDI-së.
KDI, kërkon që Interpelanca e Kryeministrit të jetë një debat konstruktiv në mes të Kryeministrit dhe partive opozitare dhe t’i shërbejë zgjidhjes së problemeve.
“Ky është një rast i mirë që Kryeministri Mustafa të reflektojë dhe veprojë karshi kërkesave të qytetarëve, dhe të sigurojë ata se kërkesat e tyre legjitime nuk injorohen”, thuhet në komunikatën e KDI-së.
Po ashtu, KDI apelon për protesta të qeta dhe pa dhunë./KosovaPress/
Ndalohet rreptësisht marrja dhe shpërndarja ne media, portale. .. pa autorizim paraprak me shkrim nga A.P.L. KosovaPress.
Kontakt: parapagimi@kosovapress.com, tel: +37744966167.
Të gjitha të drejtat e rezervuara nga A.P.L. KosovaPress- COPYRIGHT
Delegacioni i Republikës së Kosovës i kryesuar nga Ministri i Financave, Avdullah Hoti dhe...
Një ekip i mjekëve nga Klinika Universitare e Linshopingut të Suedisë gjatë kësaj jave ka...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn